এবার মিরিকের লেককেও ইস্যু করছে তৃণমূল কংগ্রেস। মোর্চার আমলে এই লেকের কোনও উন্নয়ন হয়নি। ঐতিহ্যশালী লেক পরিণত হয়েছে ডোবায়। শুকিয়ে গিয়েছে লেকের চতুর্দিকে সুসজ্জিত বাগান। বিরাট ধাক্কা নেমে এসেছে মিরিকের পর্যটনেও। ফলে মিরিকের অর্থনীতিতে নেমে এসেছে আঘাত। মোর্চার এই ব্যর্থতা তুলে ধরার পাশাপাশি মিরিকের উন্নয়নের লক্ষ্য রাজ্যের শাসক দল কী কী পরিকল্পনা গ্রহণ করেছে, তাও তুলে ধরা হচ্ছে।